Source: http://docplayer.fi/4860883-Opas-kuolinpesan-osakkaalle.html
Timestamp: 2017-12-15 14:10:16+00:00
Document Index: 12945905

Matched Legal Cases: ['kko ', 'KKO ', 'KKO ', 'Tuomioistuin ', 'KKO ', 'KKO ', 'KKO ']

Opas kuolinpesän osakkaalle - PDF
Download "Opas kuolinpesän osakkaalle"
1 Suvi-Maria Kasi Opas kuolinpesän osakkaalle Liiketalous ja matkailu 2014
2 2 VAASAN AMMATTIKORKEAKOULU Liiketalous, oikeushallinto TIIVISTELMÄ Tekijä Suvi-Maria Kasi Opinnäytetyön nimi Opas kuolinpesän osakkaalle Vuosi 2013 Kieli suomi Sivumäärä 59+5 Ohjaaja Tuula Hartman Läheisen ihmisen kuolema on aina surullista. Siitä huolimatta odotetaan, että omaiset ryhtyvät hoitamaan ja selvittämään vainajan asioita melko pian kuoleman jälkeen. Kuolinpesän asioiden hoitamiseen kannattaa perehtyä kunnolla, sillä pienetkin asiat voivat muuttua monimutkaisiksi, mikäli ne on hoidettu väärin. On siis tärkeää, että kuolinpesän osakkaat tietävät ja tuntevat oikeutensa ja velvollisuutensa. Kun henkilö kuolee, tämän jälkeen jää kuolinpesä. Kuolinpesän asioiden hoitaminen kuuluu pesän osakkaille. Tämän opinnäytetyön tarkoituksena onkin toimia helposti ymmärrettävänä oppaana, joka auttaa selventämään lukijalle kaikki ne seikat, jotka tulisi ottaa huomioon kuolinpesän syntymisen jälkeen aina perinnönjakoon ja perintöverotukseen saakka. Asiaa on tarkasteltu yksittäisen kuolinpesän osakkaan näkökulmasta. Työssä ei pureuduta yksittäisiin asioihin syvällisemmin, vaan ne kaikki käydään läpi päällisin puolin. Opinnäytetyö perustuu perhe- ja perintöoikeuteen liittyvään kirjallisuuteen sekä lainsäädäntöön. Yleisin opinnäytetyön pohjana käytetty laki on perintökaari, mutta myös perintö- ja lahjaverolaki, avioliittolaki sekä konkurssilaki esiintyvät työssäni enemmän tai vähemmän laista riippuen. Lisäksi on tarkasteltu aiheeseen liittyviä elektronisia julkaisuja sekä korkeimman oikeuden tapauksia. Avainsanat Kuolinpesä, pesänselvitys, perunkirjoitus, testamentti, perintöverotus
3 3 VAASAN AMMATTIKORKEAKOULU UNIVERSITY OF APPLIES SCIENCES Liiketalous, oikeushallinto ABSTRACT Author Suvi-Maria Kasi Title A Guide on the distribution of an Estate Year 2014 Language Finnish Pages 59+5 Name of Supervisor Tuula Hartman It is always a mental burden when a close person dies. Still, it is expected that the closest relatives start to take care of the estate of the deceased very soon after the death. This can be challenging, because there are lots of things that have to be taken into consideration. It is important that the close relatives know their rights and duties concerning the estate because if something is handled wrong this may cause problems and additional work later on. An estate comes into being when a person dies. The affairs of the estate belong to the parties of the estate called benefactors. The aim of this thesis was to give information and list all the things that belong to the estate from inventory to the distribution of the estate and estate taxes. The work also aimed to be easily understandable as a guide that helps the reader to understand the general scope of an estate. The thesis examined this subject from the perspective of the heirs to an estate. The thesis is based on literature on family and inheritance law legislation. The most common law that was used in this thesis is The Code of Inheritance. Also many other laws were examined in the thesis, for example, Inheritance and Gift Tax Law, Marriage Act and Bankruptcy Act. In addition electronic publications and Supreme Court cases were used as sources in this thesis. Keywords Estate, administration, estate inventory, last will, inheritance taxation
4 4 SISÄLLYS TIIVISTELMÄ ABSTRACT KUVIO- JA TAULUKKOLUETTELO... 6 LIITELUETTELO JOHDANTO KUOLINPESÄN OSAKKAAT Perimisjärjestys parenteelien mukaan Aviopuoliso eli leski Avopuoliso ja samaa sukupuolta oleva rekisteröity parisuhde Testamentinsaaja TESTAMENTTI Yleistä testamentista Testamentin määrämuoto Poikkeus määrämuodossa Testamenttityypit Testamentin voimassaolo ja vanhentuminen Testamentin tiedoksianto ja moittiminen Perinnöttömäksi tekeminen Perinnöstä luopuminen Lakiosa ja testamentti Lakiosavaatimus Lakiosan maksaminen rahana Poikkeukset lakiosan saamisessa PESÄNSELVITYS Kuolinpesän haltuunotto ja hallinta Pesänselvittäjä PERUNKIRJOITUS Perunkirjoitukseen valmistautuminen Perunkirjoituksen toimittamisvelvollisuus Perunkirjoituksen aika, paikka ja kutsumismenettely Uskotut miehet Perunkirjoituksessa tarvittavat selvityksen ja asiakirjat Perukirjan sisältö... 32
5 5 5.3 Lisäperunkirja KUOLINPESÄN PANKKIASIOINTI Pankkiasiointi ennen perunkirjoitusta Pankkiasiointi perunkirjoituksen jälkeen KUOLLEEN HENKILÖN JA KUOLINPESÄN VELKA Osakkaan henkilökohtainen vastuu veloista Ylivelkainen kuolinpesä KUOLINPESÄN VEROTUS Verotus kuolinvuodelta Poikkeukset Verotus kuolinvuoden jälkeen PERINTÖVEROTUS PERINNÖNJAKO Laillisen perinnönjaon edellytykset Ennen perinnönjakoa Sopimusjako Toimitusjako Pesänjakaja Perinnönjako prosessina Osittainen perinnönjako Perinnönjakokirja OSITUS Ositus prosessina Perinnönjaon voimaantulo ja moittiminen Ennakkoperintö ja sen vaikutus perinnönjakoon LOPPUPÄÄTELMÄT LÄHTEET LIITTEET
6 6 KUVIO- JA TAULUKKOLUETTELO Kuvio 1. Kuvio 2. Kuvio 3. Lakimääräinen perimysjärjestys ensimmäisen parenteelin mukaan. Perimysjärjestys toisen parenteelin mukaan. Perimysjärjestys kolmannen parenteelin mukaan. Taulukko 1. Perintöveron määräytyminen.
7 7 LIITELUETTELO Liite 1. Perukirjamalli LYHENTEET AL KKO PerVL PK KonkL Avioliittolaki Korkein oikeus Perintö- ja lahjaverolaki Perintökaari Konkurssilaki
8 8 1 JOHDANTO Henkilön kuoltua tämän tilalle syntyy kuolinpesä. Kuolinpesä on olemassa, kunnes kaikki siinä olleet varat on saatu jaettua perinnönjaossa. Kuolinpesä on siis kokonaisuus, joka kattaa koko vainajan omaisuuden, velat ja varat. Kuolinpesän osakkaiksi katsotaan kuolleen henkilön rintaperilliset, leski sekä mahdolliset yleistestamentinsaajat. Mikä sitten on yleistestamentti ja kuka sellaisen voi saada? Milloin perunkirjoitus tulee pitää ja kuka sen järjestämisestä on vastuussa? Entä mitä tarkoitetaan lakiosalla tai miten perintövero määräytyy? Nämä ovat kysymyksiä, joita kuolinpesän osakkaat usein kohtaavat. Tällaisiin yleisimpiin kysymyksiin olen pyrkinyt löytämään vastaukset työssäni. Opinnäytetyön tarkoituksena on siis koota päällisin puolin yhteen kaikki ne asiat, jotka tulisi huomioida kuolinpesästä ja sen hoitamisesta puhuttaessa. Aihe on rajattu toimiin, jotka ovat ajankohtaisia kaikissa kuolinpesissä niiden syntymisen jälkeen pesänselvityksestä perunkirjoitukseen ja perinnönjakoon. Myös perintöverotusta käsitellään. Pankissa työskennelleenä halusin ottaa käsittelyyn tarkemmin myös sen, miten vainajan pankkiasiointia tulisi hoitaa ennen perunkirjoitusta ja sen jälkeen. Kuolinpesän asioiden hoitamiseen liittyy paljon oikeudellisia seikkoja, jotka tulee ottaa huomioon. Lainmukaisesti ja oikein hoidettu kuolinpesä säästää myös omaiset turhalta vaivalta ja mielipahalta jota saattaa syntyä, jos jälkeenpäin ilmenee, että kuolinpesän asioita on hoidettu väärin. Tämän takia olisikin tärkeää, että omaiset surustaan huolimatta perehtyisivät asioihin kunnolla ennen niiden hoitamista. Ei ole myöskään harvinaista, että kuolinpesän asioista riidellään omaisten keskuudessa paljon. Kärjistetyimmillään väärin hoidettu toimi kuolinpesää kohtaan voi johtaa entistä pahempiin erimielisyyksiin, joten osakkaiden tietämys kuolinpesän asioiden hoitamisesta on kaikkien etu.
9 9 Aihe kuolinpesän asioiden hoitamisesta tuli itselleni ajankohtaiseksi kun suoritin työharjoitteluani pankissa. Työssäni huomasin, että monesti viikossa, jopa päivittäin esimerkiksi omainen kävi kysymässä neuvoja kuolinpesään liittyvissä asioissa. Omaisten mieltä ei askarruttanut pelkästään pankkiasiointiin liittyvät seikat, vaan apua kysyttiin yleisesti koko kuolinpesän hoitamisesta. Koska kuolinpesän hoitamiseen ja selvittämiseen liittyy monia huomioonotettavia seikkoja, oli aihe aluksi melko haastava myös itselleni ja usein halusinkin vielä varmistaa antamani neuvot oikeiksi kokeneemmilta työtovereiltani. Edellä mainitun takia halusin ottaa aiheen tarkemmin käsittelyyn ja päätin tehdä opinnäytetyöni kyseisestä aiheesta. Työn tekeminen on opettanut minulle paljon uutta ja tärkeää tietoa kuolinpesistä. Työskentelen edelleen pankissa, joten työ on antanut itselleni hirmuisesti uusia valmiuksia työni tekemiseen. Nyt voin hyvin ja varmoin mielin neuvoa surevia omaisia toimimaan oikein heidän hoitaessaan kuolleen omaisensa asioita.
10 10 2 KUOLINPESÄN OSAKKAAT Henkilön kuoltua hänen tilalleen muodostuu kuolinpesä. Kuolinpesäksi kutsutaan vainajan velkojen ja omaisuuden muodostamaa taloudellista kokonaisuutta. Kuolinpesän osakkaiden tehtävänä on huolehtia syntyneestä pesästä. Kuolinpesän osakkaita ovat vainajan perilliset ja elossa oleva puoliso eli leski, sekä mahdolliset yleistestamentin saajat. 2.1 Perimisjärjestys parenteelien mukaan Perintökaaren 2 luvussa säädetään sukulaisten perintöoikeudesta. Sen mukaan perijät jaetaan kolmeen eri tasoon, eli parenteeliin. Mikäli perittävällä on elossa ensimmäiseen parenteeliin kuuluvia sukulaisia, perintö ohjautuu perimisjärjestyksen mukaan heille. Näin ollen toiseen ja kolmanteen parenteeliryhmään kuuluvat eivät saa perintöä ollenkaan. Toiseen ja kolmanteen parenteeliin siirtyminen tulee kysymykseen ainoastaan, mikäli lähempään parenteeliin kuuluvia perillisiä ei ole. (Aarnio & Kangas, 2009, 63.) Lapsettomat aviopuolisot sijoittuvat parenteelijärjestelmässä ensimmäisen ja toisen parenteelin väliin (Norri 2005, 72). Parenteelissa on otettu huomioon myös eloon jäänyt puoliso, eli leski, jonka asema on suojattu, mikäli vainajalla on elossa ensimmäiseen parenteeliin kuuluva perillinen. Tässä tapauksessa leskellä on oikeus hallita jäämistöä jakamattomana. Edellä mainitun oikeuden syntymiseen ei vaikuta se, onko ensimmäiseen parenteeliin kuuluva perillinen puolisoiden yhteinen. (Aarnio Kangas, 2002, 167.) 1. Parenteeli Rintaperilliset (vainajan lapset, lastenlapset jne.) Leski 2. Parenteeli Vainajan vanhemmat ja sisarukset, sisarusten lapset 3. Parenteeli Vainajan isovanhemmat, enot, sedät ja tädit
11 11 Perintö kuuluu ensisijaisesti rintaperillisille, joista kukin saa yhtä suuren osan perinnöstä. Rintaperillisillä tarkoitetaan vainajan jälkeläisiä suoraan alenevassa polvessa, esimerkiksi lapsia ja lapsenlapsia. Mikäli joku rintaperillisistä on kuollut, tulee hänen tilalleen tämän lapset, jotka saavat kuolleen vanhempansa osuuden jaettuna. Tätä kutsutaan sijaantulo-oikeudeksi. Sijaantulo-oikeus on rintaperillisillä (PK 2:1). Kuvio 1. Lakimääräinen perimysjärjestys ensimmäisen parenteelin mukaan. Mikäli rintaperillisiä tai leskeä ei ole, perintö jakautuu puoliksi vainajan äidin ja isän kesken. Äidin ja/tai isän kuoltua, jakautuu kuolleen vanhemman osa vainajan sisarusten kesken. Vainajan kuolleen veljen tai siskon sijaan tulee tämän lapset. Mikäli vainajan vanhemmista jompikumpi on elossa, eikä vainajalla ei ole sisaruksia, saa elossa oleva vanhempi koko perinnön.( PK 2:2.)
12 12 Jos perittävällä on elossa olevia veli- tai sisarpuolia, saavat he mahdollisten täysisisarien kanssa osansa siitä, mikä olisi ollut heidän isälleen tai äidilleen tuleva. Mikäli täysisisaruksia tai heidän jälkeläisiään ei ole ja molemmat vanhemmat ovat kuolleet, saavat puolisisarukset koko perinnön. Kuvio 2. Perimysjärjestys toisen parenteelin mukaan. Ellei ylempänä mainittuja perillisiä ole elossa, menee perintö vainajan isovanhemmille. Jos taas molemmat tai toinen isovanhemmista on kuollut, menee tämän osa hänen lapsilleen, eli perittävän tädeille, enoille ja sedille. (PK 2:3.) Muut kuin ylempänä mainitut sukulaiset eivät peri. Näin ollen esimerkiksi perittävän serkut eivät voi periä (PK 2:5).
13 13 Kuvio 3. Perimysjärjestys kolmannen parenteelin mukaan. Avioliiton ulkopuolella syntyneillä lapsilla on samat perintöoikeudet äitiinsä ja tämän puolen sukuun, kuin aviolapsillakin. Sama tulee kysymykseen myös isän ja tämän suvun perintöön, mikäli isyys on tunnustettu tai vahvistettu. Myös ottolapsen perintöoikeus ottovanhempiinsa ja toisinpäin on sama kuin muillakin lapsilla. Ottolapsen biologisiin vanhempiin lapsella ei kuitenkaan ole perintöoikeutta, eikä toisinpäin, sillä adoptio katkaisee perintöoikeuden. Tässä asiassa esiintyy kuitenkin poikkeuksia, sillä mikäli adoptio on tapahtunut ennen ja adoptiolapsisuhdetta ei ole siirretty uuden lain alaisuuteen, perii hän sekä ottovanhempansa, että biologiset vanhempansa. (Koponen 2005, ) 2.2 Aviopuoliso eli leski Puolison, eli lesken voidaan katsoa olevan kuolinpesän osakas kolmella eri perusteella. Mikäli perittävä oli naimisissa, eikä hänellä ole rintaperillisiä, perii jäämistön elossa oleva puoliso. Mikäli puolisoilla, edes toisella, oli avio-oikeus toisen omaisuuteen, on leski kuolinpesän osakas, kunnes ositus on toimitettu. Leski voi
14 14 olla myös yleistestamentin saaja, ja sen seurauksena kuolinpesän osakas. (PK 3:1.) Mikäli kuolleella puolisolla on lapsia muista avioliitoista tai sen ulkopuolelta tai mikäli puolisoilla on yhteisiä lapsia, ei eloonjääneellä puolisolla ole perintöoikeutta jäämistöön. Lesken perintöoikeus voidaan syrjäyttää myös, mikäli puolisoilla on vireillä oleva avioero tai ennen vuotta 1988 haettu asumusero. Leski voidaan jättää perinnöttömäksi myös testamentilla, eli asiakirjalla, jossa vainaja ilmaisee tahtonsa siitä, miten haluaa omaisuutensa jakautuvan kuolemansa jälkeen. (Koponen 2005, ) Kuten edellä mainittiin, leskellä katsotaan olevan hallintaoikeus vainajan omaisuuteen siitäkin huolimatta, että vainajalla olisi lapsia. Hallintaoikeuden nojalla leskellä on oikeus pitää jakamattomana hallinnassaan puolisoiden yhteinen asunto sen irtaimistoineen. Muu omaisuus tulee jakaa, mikäli joku rintaperillisistä sitä vaatii. (Aarnio & Kangas 2009, 112.) 2.3 Avopuoliso ja samaa sukupuolta oleva rekisteröity parisuhde Avopuoliso ei ole kuolinpesän osakas, ellei hän ole testamentinsaaja. Tällä ei ole myöskään avio-oikeutta vastaavaa etua tapauksissa, joissa avoliitto päättyy toisen puolison kuolemaan (Koponen 2005, 13) tuli voimaan laki rekisteröidystä parisuhteesta. Sen seurauksena samaa sukupuolta olevat voivat rekisteröidä parisuhteensa. Mikäli samaa sukupuolta olevien parisuhde on rekisteröity, rinnastetaan heidät perintöoikeutta katsottaessa aviopuolisoihin (Koponen 2005 s.13-14). 2.4 Testamentinsaaja Henkilö voi halutessaan antaa testamentilla omaisuuttaan henkilölle, jolla ei lain mukaan muuten ole perintöoikeutta. Se, onko testamentinsaaja pesän osakas, riippuu siitä, minkä laisen testamentin tämä on saanut. Testamentteja on kahdenlaisia; yleistestamentteja ja erityistestamentteja. Yleistestamentilla testamentataan joko koko omaisuus tai määräosa siitä jollekin henkilölle. Erityistestamentti puolestaan tarkoittaa testamenttia, jolla annetaan testamentinsaajalle jonkin tietty esine, oike-
15 15 us tms. Jäljempänä perehdytään näihin vielä hieman tarkemmin. Kuolinpesän osakkaita tarkasteltaessa tärkeää tässä on kuitenkin se, että ainoastaan yleistestamentin saaja voi olla kuolinpesän osakas. Yleistestamentin saaja luetaan pesän osakkaaksi ja tällä on täyden pesänosakkaan oikeudet ja velvollisuudet. (Koponen 2005 s.11.)
16 16 3 TESTAMENTTI 3.1 Yleistä testamentista Testamentin avulla henkilö pystyy määrittämään ns. viimeisen tahtonsa siitä, miten hän haluaa omaisuutensa jakautuvan kuolemansa jälkeen. Testamentilla voidaan määrätä henkilön omaisuus joko kokonaan tai osittain jaettavaksi halutuille henkilöille. Sen avulla perittävä voi siis halutessaan muuttaa lakimääräistä perimysjärjestystä. Tätä rajoittaa kuitenkin rintaperillisten oikeus lakiosaan. (Norri 2005, 85.) Testamentti voidaan osoittaa joko luonnolliselle henkilölle tai oikeushenkilölle, esimerkiksi yhdistykselle tai säätiölle. Testamentin saajan ei tarvitse olla sukulainen, vaan sen voi periaatteessa osoittaa jopa täysin tuntemattomalle henkilölle niin halutessaan. Sääntönä on, että testamentin saajan tulee olla elossa perittävän kuolinhetkellä. Riittää myös, että testamentin saaja on todisteellisesti siitetty ennen hetkeä, jolloin perittävä on kuollut. (Linnainmaa 2002, 66.) Testamentin voi tehdä kuka tahansa 18 vuotta täyttänyt henkilö. Myös alaikäinen voi tehdä testamentin, mikäli hän on ollut tai on edelleen naimisissa. Alle 15- vuotiaat voivat testamentata haluamalleen henkilölle sen omaisuuden, jonka on itse omalla työnteollaan ansainnut. Ikävaatimuksen lisäksi testamentin tekijällä tulee olla testamentin teko hetkellä riittävä ymmärrys sen tekemiseen. Testamenttia ei näin voi tehdä esimerkiksi ihminen, joka on mielisairas ja sairaus vaikuttaa oleellisesti tämän ymmärtämiskykyyn. (Norri 2005, 86.) 3.2 Testamentin määrämuoto Perintökaaressa on säädetty osittain siitä, millaisessa muodossa ja kuinka testamentti tulee laatia. Sen mukaan testamentti tulee tehdä kirjallisessa muodossa kahden todistajan läsnä ollessa. Todistajien tulee olla läsnä yhtä aikaa ja heidän tulee todistaa testamentti omilla allekirjoituksillaan. Testamentintekijän ei kuitenkaan niin halutessaan tarvitse näyttää asiakirjan sisältöä todistajille. Riittää, että todistajat pystyvät olemaan varmoja, että allekirjoittamansa asiakirja on testamentti. (PK 10:1) Todistajien tulee olla myös esteettömiä. Tämä tarkoittaa, että
17 17 todistajana ei voi toimia henkilö, joka voisi jollakin tapaa saada itselleen taloudellista etua testamentin kautta. Näin ollen esimerkiksi sukulaisia ei kannata pyytää todistajiksi tehtyyn testamenttiin. (Kontturi 2011, 42) Todistajien esteettömyysvaatimuksen tärkeys näkyy esimerkiksi korkeimman oikeuden tapauksessa 1993, 126. Tapauksessa testamentin todistajana oli toiminut testamentinsaajan vaimon poika, eli tämän poikapuoli. Tämän katsottiin olevan esteellinen todistajaksi, sillä todistajana ei saa toimia henkilö, jonka hyväksi tai jonka läheisien hyväksi testamentti on tehty. Testamentti julistettiin täten pätemättömäksi. (KKO 1993, 126) Kun testamentti on laadittu edellä mainittuja muotomääräyksiä noudattaen, katsotaan sen olevan pätevä. Laista ei löydy määräyksiä siitä, millä tavoin tai millaiselle alustalle testamentti tulisi laatia. Sillä, millä kielellä testamentti on laadittu, ei ole merkitystä. Testamenttiin ei tarvitse myöskään merkitä päivämäärää. Päivämäärän ilmoittaminen testamentissa on kuitenkin suositeltavaa mahdollisten epäselvyyksien välttämiseksi. (Aarnio & Kangas 2008, ) Poikkeus määrämuodossa Testamentin määrämuodosta voidaan poiketa erityistapauksessa. Tällaisia ovat hätätapaukset. (Kontturi 2011, 43). Esimerkiksi onnettomuuteen joutunut ja kuolemaisillaan oleva henkilö voi tehdä suullisen testamentin. Tätä kutsutaan hätätilatestamentiksi. Hätätilatestamentilla tulee kuitenkin olla kaksi esteetöntä todistajaa ja heidän molempien tulee olla läsnä, kun perittävä ilmaisee testamentin sisällön suullisesti. Hätätilatestamentti voi olla myös kirjallinen ja ainoastaan perittävän itsensä allekirjoittama. Tällöin on kuitenkin vaatimuksena, että koko testamentti tulee olla käsinkirjoitettu, ei pelkästään allekirjoituksen. (Linnainmaa 2002, ) 3.3 Testamenttityypit Suomen laissa ei ole säädetty erikseen testamenttityypeistä. Ajan kuluessa on kuitenkin muodostunut yleisesti käytettäviä testamenttityyppejä (Norri 2005 s.102). Testamentit voidaan jakaa kahteen tyyppiin; yleistestamentteihin, eli yleisjälkisäädöksiin ja erityistestamentteihin, eli erityisjälkisäädöksiin. Lisäksi puhutaan
18 18 keskinäisistä testamenteista, eli yleensä kahden ihmisen tekemästä molemmin puoleisesta testamentista sekä yhden henkilön tekemistä testamenteista. (Norri 2005 s.102.) Yleistestamentilla henkilö voi määrätä haluamalleen henkilölle joko koko omaisuutensa tai halutun osan, esimerkiksi ¼, siitä. Kuten edempänä mainittiin, yleistestamentin saaja on automaattisesti myös kuolinpesän osakas. (Norri 2005 s.170.) Mikäli henkilö haluaa testamentata jonkin tietyn esineen tai etuuden, esimerkiksi asunto-osakkeen, käyttöoikeuden omaisuuteen tai vaikkapa etukäteen määritellyn rahasumman tietylle henkilölle, käytetään erityisjälkisäädöstä, eli legaattia. Legaatin saajan oikeus on siis määritelty etuuskohtaisesti. Erityisjälkisäädöksen saaja ei ole kuolinpesän osakas. Legaatteja on erilaisia riippuen sen määräämästä etuudesta. Esinelegaatilla perittävä antaa legaatin saajalle tietyn esineen ja omitusoikeuden siihen. Rahaoikeudellinen legaatti on kysymyksessä, kun perittävä antaa testamentinsaajalle arvomääräisen rahasumman. Mikäli taas testamentintekijä luovuttaa legaatilla sen saajalle jonkun oikeuden, jonka katsotaan olevan vähäisempi kuin omistusoikeus, on kyseessä käyttö- tai tuotto-oikeustestamentti. (Aarnio & Kangas 2008, ) Testamentit voidaan jaksaa ryhmiin myös sen mukaan, minkälaisen ja kuinka laajan oikeuden testamentin saaja saa testamentilla. Omistusoikeustestamentin saaja saa täyden omistusoikeuden hänelle testamentattuun omaisuuteen. Hänellä on myös oikeus testamentata saatu perintö edelleen hänen oikeudenomistajilleen. Täyden omistusoikeuden lisäksi voidaan puhua rajoitetusta omistusoikeustestamentista, eli vallintatestamentista. Tämä tarkoittaa, että testamentinsaajan kuoltua tämän vallintatestamentilla saatu omaisuus menee toissijaiselle saajalle. Tällaisen testamentinsaajalla on siis oikeus käyttää, lahjoittaa tai myydä omaisuutta, mutta hän ei saa testamentata sitä eteenpäin. (Aarnio & Kangas 2008, 52.) Käyttöoikeustestamentti antaa testamentin saajalle ainoastaan hallintaoikeuden, eli täyden oikeuden käyttää testamentissaan saamaa omaisuutta kuitenkin ilman omistusoikeuden saamista. Hallintaoikeustestamentti oikeuttaa testamentinsaajan myös hallitsemansa omaisuuden tuottoon ja tuloon. (Aarnio & Kangas 2008, 53).
19 19 Omistus-, rajoitetun omistus- ja käyttöoikeustestamentin lisäksi on olemassa tuotto-oikeustestamentti. Se antaa testamentinsaajalle edellä mainituista testamenteista kaikkein vähiten valtaa. Nimensä mukaisesti se oikeuttaa testamentin saaneen henkilön sen omaisuuden tuottoihin, jotka testamentissa on määrätty. (Linnainmaa 2002, s ) 3.4 Testamentin voimassaolo ja vanhentuminen Testamentti on voimassa lähtökohtaisesti 10 vuotta testamentinlaatijan kuolemasta. Mikäli testamentinsaajan oikeus testamentattuun omaisuuteen alkaa myöhemmin, lasketaan kymmenen vuoden määräaika alkavaksi sen ajankohdan mukaan. Tuomioistuin voin kuitenkin määrätä, että testamentti tulee saattaa voimaan tietyn ajan, enintään vuoden määräajan kuluessa. Tällainen päätös voidaan antaa, mikäli joku jolla on oikeus vainajan jäämistöön, näin vaatii. (PK 16:1) Kymmenen vuoden määräaika testamentin voimaansaattamiseksi on ehdoton takaraja. Tämä käy ilmi esimerkiksi korkeimman oikeuden tapauksesta 1985:II:113. KKO:1985:II:113 A oli tehnyt kaksi testamenttia. Jäljempänä tehdyn testamentin tarkoituksena oli kumota toinen, aikaisemmin tehty testamentti. A:n myöhempi testamentti oli löytynyt vasta jälkeenpäin, yli 10 vuoden kuluttua tämän kuolemasta. Katsottiin, että testamentinsaajat eivät olleet saattaneet perintökaaren 16 luvussa määriteltyä oikeuttaan voimaan määräajassa, eli 10 vuoden kuluessa kuolemasta, olivat he menettäneet testamenttiin perustuvat oikeutensa. 3.5 Testamentin tiedoksianto ja moittiminen Perintökaari edellyttää, että testamentin tekijän kuoltua testamentin saajan on annettava tieto testamentista sekä kopio siitä perillisille joko haastemiehen kautta tai muuten todisteellisella tavalla. Mikäli testamentin tekijällä ei ole perillisiä, on tieto testamentista annettava valtiokonttorille. (PK 14:4.)
20 20 Mikäli perillinen katsoo aiheelliseksi, on hänellä oikeus moittia testamenttia nostamalla siitä kanne. Kanteen avulla perillinen voi yrittää testamentin julistamista pätemättömäksi (Aarnio & Kangas 2008, 730). Moiteperusteet on lueteltu perintökaaressa. Sen mukaan moitteen voi nostaa, mikäli testamentin tekijä ei ole ollut kelpoinen määräämään jäämistöstään tai jos testamenttia ei ole tehty lain määrittelemässä määrämuodossa. Perillinen voi nostaa kanteen myös, mikäli on todennäköistä olettaa, että testamentintekijä on ollut tekohetkellä ymmärtämättömässä tilassa esimerkiksi mielisairauden vuoksi. Moite voidaan nostaa myös jos on syytä epäillä, että perittävä on pakotettu vasten omaa tahtoaan tai tämän ymmärtämättömyyttään hyväksikäyttäen laatimaan ja allekirjoittamaan testamentin. (PK 13:1.) Moite testamentista tapahtuu toimittamalla kanne tuomioistuimelle. Kanne on toimitettava tuomioistuimelle kuukauden kuluessa testamentin tiedoksiannosta (Norri 2005, 323). Moitteen johdosta testamentti voidaan siis julistaa pätemättömäksi. Mikäli moitekannetta ei kuitenkaan nosteta ennen määräajan umpeutumista, katsotaan pätemätönkin testamentti päteväksi. (Kontturi 2011, 92) 3.6 Perinnöttömäksi tekeminen Perittävä voi tehdä perillisestään perinnöttömän niin halutessaan. Tämä tarkoittaa sitä, että perinnöttömäksi tehty perillinen ei saa edes normaalisti jäämistöstä tälle kuuluvaa lakiosaa. Perinnöttömäksi tekeminen edellyttää, että siitä on määrätty testamentissa. Testamentissa on myös mainittava perinnöttömäksi tekemisen peruste. Laissa yksilöidään perusteet, joiden mukaan perittävästä voidaan tehdä perinnötön. (Aarnio & Kangas 2008, 684) Perintökaaren mukaan perittävä voi tehdä perillisensä perinnöttömäksi, mikäli tämän on tahallisesti rikoksella loukannut syvästi perittävää tai tämän perimyspolvessa olevaa sukua, ottolastaan tai tämän jälkeläisiä. Lisäksi jatkuva epäsiveellinen ja kunniaton elämä voi johtaa perillisen perimättömäksi tekemiseen. Peruste perinnöttömäksi tekemiselle tulee myös pystyä näyttämään toteen. (PK 15:4) Perinnöttömäksi tehdyllä perillisellä ei siis ole minkään laista oikeutta perintöön, edes lakiosaan. Lakiosaa käsitellään tarkemmin jäljempänä.
21 21 Perinnöttömäksi tehdyllä perillisellä on moiteoikeus. Hän voi siis halutessaan riitauttaa testamentin tekemällä siitä moitteen. Mikäli perillinen haluaa riitauttaa ainoastaan seikan siitä, onko perittävällä ollut oikeus tehdä perijästä perinnötön, tulee hänen tehdä vahvistuskanne. Vahvistuskanteen tekemiselle ei ole säädetty määräaikaa. (Aarnio & Kangas 2008, 746) Selvennän perinnöttömäksi tekemistä tarkemmin korkeimman oikeuden tapauksen KKO1987:131 avulla. KKO 1987:131 Oikeustapaus koskee tilannetta, jossa perillinen X on tehnyt testamentilla poikansa Y:n perinnöttömäksi, sillä Y on tahallisella käytöksellään loukannut syvästi X:ää. Y on tuomittu erilaisiin rangaistuksiin mm. väkijuomien luvattomasta valmistuksesta ja myynnistä, varkaudesta, törkeästä varkaudesta sekä virkamiehen väkivaltaisesta vastustamisesta. Kihlakunnanoikeus kumosi testamentin osan, jossa määrättiin Y:n tekemisestä perinnöttömäksi, sillä se katsoi, että X:llä ei ollut oikeutta tehdä poikaansa Y:tä perinnöttömäksi. Kihlakunnanoikeuden mukaan ei ollut tarpeeksi näyttöä siitä, että Y olisi tahallisesti tehdyillä rikoksilla loukannut X:ää ja tämän vaimoa Z:aa. Vaimo Z valitti päätöksestä hovioikeuteen, joka kuitenkin pysyi kihlakunnanoikeuden päätöksessä. Z sai valitusluvan ja valitti hovioikeuden päätöksestä korkeimpaan oikeuteen. Korkein oikeus kumosi aiemman, kihlakunnanoikeuden ja hovioikeuden päätöksen siitä, että testamentti kumotaan siltä osin, kuin siinä määrätään Y:n perinnöttömäksi tekemisestä. Perusteina korkein oikeus katsoi, että Y oli tahallisilla rikoksilla, jo ennen testamentin tekoa ja siitä puhumista, loukannut syvästi X:ää ja tämän vaimoa Z:aa ja näin ollen X:llä oli oikeus tehdä testamentillaan Y perinnöttömäksi. (KKO:1987:131)
22 Perinnöstä luopuminen Perillinen voi halutessaan luopua perinnöstään perittävän kuoltua tai tämän vielä eläessä. Perinnöstä ei voi luopua ennalta nimetyn henkilön hyväksi, vaan luovutettu perintö siirtyy automaattisesti henkilölle, joka sen olisi saanut, mikäli perinnöstä luopuja ei olisi elossa. (Linnainmaa 2002, 39) Luovuttuaan perinnöstä perijän asema kuolinpesän osakkaana lakkaa ja tämän tilalle tule perinnöstä kieltäytyneen henkilön perijät. Perinnöstä luopuminen lopettaa myös perintöveronmaksamisvelvollisuuden. Velvollisuus maksaa perintöveroa siirtyy niin ikään uudelle perijälle. (Aarnio ym. 2011, ) ESIMERKKI: Perittävältä jäi kaksi tytärtä, A ja B. A:lla on itsellään tytär a1. Kun A luopui omasta perintöosastaan, se siirtyy tyttärelle a1. Näin ollen kuolinpesän osakkaita ovat B ja a1. Luopumisen lisäksi perillisellä on myös mahdollisuus luovuttaa oma osuutensa perinnöstä. Perinnöstä luopumista ja sen luovuttamista ei pidä sekoittaa toisiinsa. Luovuttamisella tarkoitetaan tässä tilanteessa myymistä, lahjoittamista tai vaihtamista. Luovuttamisen jälkeenkin oman osansa luovuttanut säilyy pesän osakkaana sen sijaan, että perintöosuuden saaneesta henkilöstä tulisi kuolinpesän osakas tämän tilalle. (Aarnio ym. 2011, 20.) ESIMERKKI: Vainajalta jäi kolme lasta A,B ja C. Lapsista B myi oman perintöosansa vaimolleen D:lle. Perintöosan myymisestä huolimatta kuolinpesän osakkaita ovat lapset A, B ja C. Perinnöstään luopuneella henkilöllä on oikeus nostaa moitekanne, mikäli hän tuleekin toisiin ajatuksiin perinnöstä luopumisen suhteen. Kanteen avulla perinnöstä luopunut henkilö vaatii, että tahdonilmaus perinnöstä luopumiseen julistettaisiin pätemättömäksi. Mikäli perillinen on luopunut perinnöstään ilman moitekannetta, perintö ja sitä myöden oikeus testamentin moittimiseen siirtyvät sijaantuloperilliselle. Perinnön luovuttamisen jälkeen moitevalta testamenttia kohtaan on sekä luovuttajalla, että luovutuksen saajalla. (Aarnio & Kangas 2008, )
23 Lakiosa ja testamentti Perintökaari määrää, miten vainajan perintö jakautuu ja kenellä siihen on oikeus. Lakiosasta on säädetty laissa ja sen tarkoitus on siis taata osa vainajan perinnöstä rintaperillisille. (Norri 2005, ) Perittävän rintaperillisillä ja ottolapsilla, sekä heidän perillisillään on aina oikeus lakiosaan. Lakiosaoikeutta ei voi poissulkea testamentilla. Tämä tarkoittaa, että testamentista huolimatta lakiosaan oikeutetut saavat aina heille kuuluvan osan, eli puolet koko jäämistön arvosta. (Kontturi 2011, 79) Oikeus lakiosaan on siis jokaisella vainajan lapsilla, myös ottolapsilla ja avioliiton ulkopuolella syntyneillä lapsilla. Mikäli vainajan lapsi on syntynyt avioliiton ulkopuolella, tulee isyys olla tunnustettu tai vahvistettu, jotta tällä on oikeus lakiosaansa. Lakiosan voi saada myös rintaperillisen lapsi, sillä lakiosalla on rajaton sijaisperimysoikeus. Tämä tarkoittaa, että mikäli rintaperillinen on kuollut, saa tämän lakiosan hänen lapsensa. (Norri 2005, 325) Lakiosan määrä on puolet siitä arvosta, jonka perillinen saa lakimääräisen perimysjärjestyksen mukaan. (Nettilaki 2014) Konkreettinen lakiosan suuruus määräytyy sen mukaan, montako lakiosan saajaa on, sillä omaisuudesta saatu lakiosa jaetaan tasan niin monen rintaperillisen kesken, kun heitä on. Lakiosa lasketaan lähtökohtaisesti siitä omaisuudesta, joka vainajalla oli kuolinhetkellään. Omaisuus arvostetaan jakohetkisiin täysiin arvoihin. (Norri 2005, ) ESIMERKKI: Vainajan kuolinpesän kokonaisarvo on Vainajalla on kaksi tytärtä, joten kumpikin saa lakiosan Testamentti ei saa loukata rintaperillisen oikeutta lakiosaan. Rintaperillisen oikeus lakiosaan on turvattu laissa. Näin ollen testamentti on tehoton perillistä kohtaan siltä osin, kun hän ei saa kuolleen vanhempansa perinnöstä täyttä lakiosaa. (Kontturi 2011, 81) ESIMERKKI: Vainajan kuolinpesän kokonaisarvo on Vainajalla on kaksi tytärtä. Hän on testamentannut koko omaisuutensa henkilölle, joka ei ole rintaperillinen. Lakiosa kuitenkin suojaa
24 24 vainajan tyttäriä. Omaisuus jaetaan puoliksi, eli lakiosaan ja vapaaseen osaan. Koska lakiosan saajia on kaksi, jaetaan lakiosan määrä kahdella. Näin ollen kumpikin tyttäristä saa Lakiosavaatimus Testamentinsaaja ei ole velvollinen erottamaan rintaperillisten lakiosaa automaattisesti. Myöskään lakiosaan oikeutettu ei voi oma-aloitteisesti erottaa kuolinpesästä itselleen kuuluvaa osuutta. Koska lakiosaa ei makseta automaattisesti, perillisen tulee vaatia sen maksamista erikseen. Vaatimus lakiosasta tulee tehdä testamentinsaajalle määräajassa, eli kuuden kuukauden kuluessa siitä, kun testamentti on saatu tiedoksi. Määräajan umpeuduttua, ei perillinen voi enää pätevästi vaatia lakiosaa itselleen. (Aarnio ym. 2011, 70-71) Vaatimus lakiosasta on myös jokaisen perillisen henkilökohtainen. Näin ollen toisen perillisen vaatimus lakiosasta ei riitä lakiosan maksamiseen muille, vaan kaikkien on tehtävä vaatimus itse. (Linnainmaa 2002, 30) Lakiosavaatimus tulee tehdä todistettavasti, esimerkiksi haastemiehen avulla tai perunkirjoitustilaisuudessa. Mikäli vaatimusta ei tehdä todisteellisesti, saa testamentinsaaja koko omaisuuden. Näin ollen esimerkiksi pelkkä suullinen ilmoitus lakiosavaatimuksesta testamentinsaajalle ei riitä. (Koponen 2005, 30-31) Lakiosan maksaminen rahana tuli voimaan lakimuutos, jonka mukaan testamentinsaajalla on oikeus maksaa lakiosaa vastaava tai siitä puuttuva määrä rahana. Lakiosan saaja ei täten voi esimerkiksi vaatia itselleen mitään kuolinpesässä olevaa esinettä. (Norri 2005, 179) Poikkeukset lakiosan saamisessa On olemassa poikkeuksia, jolloin rintaperillinen voidaan syrjäyttää omasta lakiosastaan. Lakiosan mitätöinti voi tulla kyseeseen, mikäli on olemassa perinnöttömäksi tekemisen peruste ja siitä on määrätty olemassa olevassa testamentissa.
25 25 Perinnöttömäksi tekemisestä testamentilla on säädetty perintökaaren 15 luvun 4 :ssä ja sitä on käsitelty tarkemmin aikaisemmin kohdassa, jossa puhutaan perinnöttömäksi tekemisestä. Lakiosaoikeuden edelle menee myös aikaisemmin mainittu lesken hallintaoikeus. Tämän mukaan leskellä on siis oikeus pitää asunto jakamattomana hallinnassaan (Linnainmaa 2002, 30) Vaikka lesken omaisuuteen kuuluisikin asunto, voi tällä silti olla oikeus pitää puolisoiden yhteinen asunto jakamattomana hallinnassaan. Kuten edellä jo mainittiinkin, riippuu se siitä, katsotaanko puolison omistaman asunnon olevan sopiva tämän kodiksi. Korkeimman oikeuden päätös KKO 1992:94 käsittelee kyseistä asiaa tarkemmin; KKO 1992:94 Pesänjakaja oli katsonut, että leskellä A ei ollut oikeutta pitää jakamattomana hallinnassaan puolisoiden yhteisenä kotina käytettyä asuntoa, sillä A:n varallisuuteen kuului toinenkin asunto. A:n ja B:n kaksi lasta kolmesta vaativat, että A ei saa pitää asuntoa itsellään hallinnassaan jakamattomana. Raastuvanoikeus sekä sittemmin hovioikeus katsoivat, että A:lla on oikeus jäädä asumaan ja pitää jakamattomana hallinnassaan asunto, jossa A ja kuollut puoliso B olivat yhdessä asuneet. Perusteluiksi katsottiin, että A:n omistama toinen asunto on pinta-alaltaan oleellisesti pienempi, kuin asunto, jossa hän nykyään asuu. Sen ei katsottu olevan myöskään varustetasoltaan A:n kodiksi sopiva asunto. Asiaa vastustavat lapset valittivat alempien tuomioistuinten päätöksistä korkeimpaan oikeuteen. Korkein oikeus ei muuttanut aiemmin päätettyä. (KKO1992:94)
26 26 4 PESÄNSELVITYS Perintökaaren mukaan pesänselvityksen tarkoituksena on valmistella kuolinpesää jakokuntoon. Lisäksi siihen katsotaan kuuluvaksi jäämistön hallinto. (Perintökaari luku 19) Arkikielessä pesänselvitykseen katsotaan kuitenkin kuuluvaksi kaikki toimenpiteet pesänselvittämisestä aina perinnönjakoon asti. (Aarnio & Kangas, 2009, 217) Pesänselvitys pitää sisällään laissa säädettyjä toimenpiteitä, jotka tulee aina suorittaa. Yksi tärkeimmistä toimenpiteistä on perunkirjoitus. (Norri 2005, 255) Jotta pesänselvittämisen perimmäinen tarkoitus eli kuolinpesän valmistelu jakokuntoon onnistuu, tulee selvittää koko jäämistön laajuus, mahdolliset erityisjälkisäädösten saajat, sekä velat ja velkojat. (Aarnio & Kangas 2009,217) 4.1 Kuolinpesän haltuunotto ja hallinta Kun ihminen kuolee, on jonkun otettava haltuunsa tämän jälkeensä jättämä kuolinpesä. Tästä haltuunottovelvollisuudesta ja siitä, kenellä on velvollisuus ottaa pesä haltuun, on säädetty perintökaaren 18 luvussa. Lähtökohtaisesti pesän haltuunottajan tulisi olla henkilö, joka tuntee vainajan asiat parhaiten. (PK 18) Ensisijaisesti haltuunottovelvollisuus on vainajan leskellä. Mikäli leskeä ei ole tai hän on jostakin syystä kykenemätön hoitamaan asioista, siirtyy pesän haltuunottovelvollisuus yleistestamentin saajalle. Haltuunottovelvollinen voi olla myös perittävän luona asunut lapsi tai muu pesän osakas. Lisäksi pesän voi ottaa hallintaansa henkilö, jonka katsotaan olleen kaikkein läheisin ihminen vainajalle, esimerkiksi naapuri. Mikäli ketään edellä mainituista ei ole, tai he eivät ole kykeneviä hoitamaan asiaa, haltuunottovelvollisuus siirtyy poliisille. (Norri 2005, 258) Haltuunottovelvollisen pääasiallinen tehtävä on huolehtia pesän omaisuudesta, eli sen säilyttämisestä siihen asti, kunnes pesänselvitys voidaan aloittaa. Pesänhoitovelvollisuuksiin katsotaan kuuluvaksi myös kaikkien pesän juoksevien asioiden hoitaminen, esimerkiksi vuokrien sekä sähkö- ja puhelinlaskujen maksaminen. Myös tuloista ja mahdollisista veloista huolehtii pesän haltuunottaja. Mikäli pesän haltuunottaja on muu kuin pesän osakas, esimerkiksi naapuri tai poliisi, tulee hä-
27 27 nen ilmoittaa tästä osakkaalle ja luovuttaa pesän omaisuus tämän haltuun, mikäli se on mahdollista. Mikäli pesällä ei ole osakkaita, tai ne eivät ole tiedossa, ilmoitetaan kuolintapauksesta suoraan tuomioistuimelle, joka määrää pesälle toimitsijan. (Norri 2005, 258) Kuolinpesän hallintoon kuuluu omaisuuden haltuunoton ja siitä huolehtimisen lisäksi kuolinpesän hallinta ja ne kaikki toimet, jota omaisuuden hoito vaatii, esimerkiksi päätöksenteko. Hallinnon katsotaan olevan voimassa, kunnes perinnönjako on suoritettu ja osakkaat ovat saaneet sen omaisuuden, joka heille on määrätty. (Aarnio & Kangas 2009, 218) Perintökaari lähtee siitä olettamasta, että pesänselvityksessä noudatetaan yhteishallintoperiaatetta, jonka mukaan pesän osakkaat hallitsevat kuolinpesää yhdessä ja tekevät näin ollen kuolinpesään liittyvät päätöksen yhdessä. Pesään liittyvien päätösten tekemiseksi tulee kaikkien osakkaiden olla yksimielisiä. Poikkeuksena ovat tapaukset, joiden laiminlyöminen tai myöhästyminen aiheuttaa vahinkoa kuolinpesälle. Tällaisissa tapauksissa päätöksentekoon ei tarvita kaikkien osakkaiden suotumusta. Myös kanteen ajaminen pesän hyväksi onnistuu yhdeltä osakkaalta ilman muiden suostumusta. Käytännössä tämä kuitenkin usein tarkoittaa, että yleensä leski tai muu osakas ottaa hoitaakseen pesän asiat ja niiden katsotaan hoituvan tämän välityksellä yksimielisesti, ellei kukaan nimenomaisesti toisin ilmoita. (Norri 2005, ) 4.2 Pesänselvittäjä Mikäli pesänselvitys ei onnistu osakkaiden yhteisymmärryksessä, kuten oletetaan, tulee kuolinpesälle määrätä perintökaaren mukaan pesänselvittäjä. Pesänselvittäjästä on säädetty perintökaaren 19 luvussa. Sen mukaan pesä on luovutettava ulkopuoliselle pesänselvittäjälle, mikäli joku, edes yksi, pesän osakkaista niin vaatii. Vaatimus pesänselvittäjän määräämisestä tulee toimittaa tuomioistuimelle. Pesänselvittäjä voidaan määrätä myös, jos velkojan tai muun pesän ja vainajan veloista vastaavan pyynnöstä. (PK 19:1-2) Pesänselvittäjäksi määrättävästä henkilöstä ei ole säädetty tarkkoja kelpoisuusvaatimuksia. Perintökaaren mukaan pesänselvittäjäksi tulee määrätä henkilö, joka
28 28 pystyy hoitamaan pesänselvityksen ja sen vaatimat toimet vaaditulla tavalla. (PK 19:4) Käytännössä tämä tarkoittaa ammattitaitoa, osaamista sekä jäämistöasioiden hyvää hallintaa. Yleensä pesänselvittäjäksi määrätään asianajaja, yleinen oikeusavustaja ja joku muu henkilö, jolla on lakimieskoulutus. Tehtävään soveltuvuutta tarkemmat säännökset ovat henkilöistä, joita ei voida määrätä tehtävään heidän sopimattomuutensa takia. Henkilö voi olla sopimaton pesänselvittäjäksi joko objektiivisesti tai subjektiivisesti. Objektiivinen sopimattomuus tarkoittaa, että henkilö on liiketoimintakiellossa, eli konkurssissa. Myös puuttuva kielitaito on objektiivinen syy pesänjakajan sopimattomuuteen. Henkilö on subjektiivisesti sopimaton pesänselvittäjäksi, mikäli tällä on sellainen suhde johonkin pesän osakkaaseen, minkä katsotaan vaikeuttavan tai haittaavan asianmukaista pesänselvitystä. (Aarnio & Kangas 2005, 503) Pesänselvittäjän tehtävänä on hallita kuolinpesän omaisuutta. Tämä tarkoittaa kaikkien juoksevien asioiden hoitamista. Lisäksi pesänselvittäjän tulee huolehtia erityisjälkisäädöksistä ja pesän veloista, mikäli sellaisia on. Velkojen maksamiseksi pesänselvittäjällä on oikeus muuttaa pesän omaisuutta rahaksi myymällä sitä, mikäli olemassa olevat varat eivät muuten riitä. (Norri 2005, 266) Siitä, missä järjestyksessä kuolinpesän velat tulee maksaa, on säädetty laissa. Velkojenmaksujärjestyksestä käsitellään tarkemmin edempänä. Kun pesänselvitys on saatu valmiiksi, tulee siitä ilmoittaa pesän osakkaille. Pesänselvittämisessä käytetyistä toimenpiteistä tulee laatia lisäksi selvitys. (Norri 2005, 267)
29 29 5 PERUNKIRJOITUS Perintökaaressa on säädetty perunkirjoituksesta. Kaaren 20 luvun 1 :n mukaan perunkirjoitus tulee lähtökohtaisesti toimittaa kolmen kuukauden kuluessa kuolemasta. Perunkirjoituksen tarkoituksena on laatia luettelo kuolinpesän varoista ja veloista. Lisäksi se on perintöveroilmoitus, sillä siitä käy ilmi kuolinpesän koko omaisuus, sekä se kenen kesken perintö on jaettu. Perukirjan laatiminen on pakollista kaikkien Suomessa asuneiden henkilöiden kuoltua, riippumatta kuolleen henkilön varallisuudesta ja iästä. (Norri 2005, s.268) 5.1 Perunkirjoitukseen valmistautuminen Perunkirjoituksen toimittamisvelvollisuus Kuolinpesän osakas, jolla on hoidossaan kuolinpesän jäämistö, on velvollinen toimittamaan perunkirjoituksen. Käytännössä tämä tarkoittaa, että osakkaan on huolehdittava siitä, että perunkirjoitus tulee toimitetuksi määräajassa. Lisäksi hänen tulee määrätä perunkirjoitukselle paikka ja aika, sekä huolehtia, että asianosaiset saavat tiedon tästä. Perunkirjoitusta varten valitaan myös kaksi uskottua miestä. Näiden valinta on myös perunkirjoitusvelvollisen henkilön vastuulla. (Norri 2005 s.271.) Vaikka kuolinpesässä voi olla useampi perunkirjoitusvelvollinen, ainoastaan yksi henkilö ottaa asian hoitaakseen. Yleensä tätä velvollisuutta hoitaa leski. Ainut edellytys perunkirjoitusvelvolliselle on, että tämän tulee olla oikeustoimikelpoinen. Näin ollen esimerkiksi alaikäinen pesän osakas tai henkilö, jonka ei muuten katsota olevan täysivaltainen, ei ole velvollinen toimittamaan perunkirjoitusta. (Aarnio, Kangas, Puronen, Räbinä 2011, ) Perunkirjoituksen aika, paikka ja kutsumismenettely Kuten edellä jo mainittiin, tulee perunkirjoitus suorittaa kolmen kuukauden kuluessa siitä, kun henkilö on kuollut. Mikäli perunkirjoitusta ei kuitenkaan erityisestä syystä pystytä järjestämään kolmen kuukauden kuluessa henkilön kuolemasta, tulee siihen hakea lykkäystä. Haku tulee kuitenkin tapahtua tämän kolmen kuukauden sisällä. Lykkäystä perunkirjoitukseen haetaan ja sen voi myöntää kunkin
30 30 vainajan paikkakunnan lääninverovirasto. Mikäli perunkirjoitus jää tekemättä määräaikana, eikä lykkäystä esteen takia ole haettu, katsotaan, että perunkirjoitus on jäänyt tekemättä. Tämä voi johtaa perunkirjoitusvelvollisen vastuuseen kaikista vainajan veloista, mikäli hänellä niitä on. (Norri 2005, s268) Perunkirjoitustilaisuuteen tulee kutsua paikalle kaikki kuolinpesän osakkaat sekä toissijaiset omaisuuden saajat. Toissijaisilla omaisuuden saajilla tarkoitetaan tässä tilanteessa niitä, jotka ovat perunkirjoitushetkellä lähinnä perintöön oikeutettuja. Leski on myös aina kutsuttava perunkirjoitustilaisuuteen. Siitäkin huolimatta, vaikka tämä ei olisi pesän osakas. (Aarnio, Kangas, Puronen, Räbinä 2011, 105.) Kun perunkirjoituksen ajankohta on päätetty, tulee sitä ilmoittaa kaikille kuolinpesän osakkaille. Perintökaaressa mainitaan, että kutsuminen perunkirjoitustilaisuuteen tulisi tapahtua hyvissä ajoin ennen tilaisuuden toimittamista. (Aarnio, Kangas, Puronen, Räbinä 2011, 102,104) Lähtökohtaisesti perunkirjoitus voidaan pitää aikaisintaan kahden viikon kuluttua siitä, kun kutsu perunkirjoitukseen on lähetetty. (Aarnio, Kangas, Puronen, Räbinä 2011, 86.) Kutsu perunkirjoitustilaisuuteen tulee toimittaa todisteellisesti, esimerkiksi kirjatulla kirjeellä. Tämä on erityisen tärkeää sellaisissa tilanteissa, missä kuolinpesän osakkaiden välillä on erimielisyyksiä. (Norri 2005, 271) Perunkirjoituspaikasta ei ole määrätty laissa. Yleensä se kuitenkin järjestetään vainajan kotipaikkakunnalla, esimerkiksi vainajan asunnossa, mikäli siihen on mahdollisuus. Perunkirjoitus voidaan kuitenkin järjestää myös esimerkiksi jonkun pesän osakkaan kotona tai pankin tai asianajajatoimiston tiloissa. (Aarnio, Kangas, Puronen, Räbinä 2011, 86.) Mikäli vainajalla on omaisuutta usealla eri paikkakunnalla, voidaan perunkirjoitus toimittaa erikseen jokaisella niistä. Mikäli perukirjoja tehdään useampi edellä mainitusta syystä, tulee olla tarkkana, että johonkin perukirjan tulee yhdistää kaikki velat ja varat. (Perintökaari luku 20, 7 )
31 Uskotut miehet Laki määrää, että peruskirjoitustilaisuutta varten tulee nimetä kaksi uskottua miestä. Uskotuille miehille ei ole asetettu laissa vaatimuksia, mutta kaikkien edun kannalta heidän tulisi olla täysivaltaisia ja oikeustoimikelpoisia. Uskottujen miehien tulisi pystyä lisäksi arvioimaan varallisuutta mahdollisimman puolueettomasti ja yleispätevästi. (Aarnio, Kangas, Puronen 1996, 79) Osaavien uskottujen miesten hankkiminen on kaikkien pesän osakkaiden etu, sillä näin vältetään esimerkiksi tarpeettoman suuret perintöverojen maksut. (Linnainmaa 2002, 79) Perunkirjoitusta hoitava pesän osakas voi siirtää valitsemilleen uskotuille miehille tehtävän kutsua perunkirjoitus koolle. Lisäksi uskotut miehet voivat hankkia perunkirjoitukseen tarvittavat asiakirjat, mikäli pesän osakas ei niitä itse hanki. (Aarnio, Kangas, Puronen, Räbinä 2011, 85) Perunkirjoituksessa tarvittavat selvityksen ja asiakirjat Perunkirjoituksen pitämisessä ei kannata pitää liiallista kiirettä. Usein se pidetään vasta hieman ennen kolmen kuukauden määräajan loppumista. Tämä siksi, että ehditään rauhassa koota perunkirjoituksessa tarvittavat selvitykset ja asiakirjat yhteen. Myös esimerkiksi tiedot hautajaiskuluista tarvitaan perunkirjoitustilaisuudessa, joten olisi suotavaa, että hautajaiset olisi järjestetty ennen perunkirjoitusta. (Norri ) Kuten jo mainittiin, pitää perunkirjoitustilaisuutta varten hankkia erilaisia asiakirjoja ja paperisia selvityksiä vainajasta ja tämän elämästä. Alla on koottu muistilista tarvittavista asiakirjoista. sukuselvitys vainajasta vainajan ja tämän puolison lainhuudot vainajan mahdollinen testamentti avioehtosopimus, jos on mikäli vainajan puoliso on kuollut aikaisemmin, tulee hankkia tämän kuoleman jälkeen laadittu perukirja
32 32 Kuitit kuluista, jotka ovat aiheutuneet hautajaisjärjestelyistä. Lisäksi kuitit kuluista, jotka on maksettu pankkitililtä vainajan kuoleman jälkeen, mutta jotka liittyvät hänen elinaikaansa, esimerkiksi sairaalamaksut, sähkölaskut jne. saldotodistukset pankeista. Niistä käy ilmi koko vainajan ja lesken varallisuus korkoineen sekä velat korkoineen kuolinpäivänä Arvo-osuustilin ote, mikäli vainajalla sijoituksia Kopio vainajan viimeisestä veroilmoituksesta Kun yllä mainitut asiakirjat ovat kasassa, voidaan perunkirjoitus suorittaa. (Norri 2005, 273) 5.2 Perukirjan sisältö Perukirjan voidaan katsoa koostuvan kolmesta osasta; johdanto-osasta, varsinaisesta sisällöstä ja uskottujen miesten vakuutuksista. Koko perukirjan luotettavuus muodostuu edellä mainittujen osien kokonaisuudesta. (Aarnio, Kangas, Puronen, Räbinä 2011, 114) Perintökaaren 20 luvussa on säädetty perukirjan sisällöstä. Sen mukaan perukirjassa tulee mainita toimituksen aika ja paikka, vainajan täydellinen nimi, ammatti ja kotipaikka sekä syntymä- ja kuolinpäivä. Tämän lisäksi perukirjasta tulee löytyä osakkaiden nimet henkilötietoineen. Mikäli kuolinpesän osakkaista joku on alaikäinen, tulee heidän syntymäpäivänsä, sekä mahdollinen sukulaisuus merkitä ylös. Perillinen on aina mainittava perukirjassa. Siinäkin tapauksessa, vaikka perillinen ei perisi mitään pesästä. Lisäksi perukirjasta tulee käydä ilmi perunkirjoitukseen osallistuneiden henkilöiden nimet. (Perintökaari luku 20, 3.) Tätä osaa voidaan kutsua ns. perukirjan johdanto-osaksi. Perukirjaan tulee luetteloida kaikki vainajan varat sekä velat sellaisina kuin ne olivat kuolinhetkellä niin, että tiedossa on vainajan koko omaisuuden arvo. Mikäli vainaja on ollut naimissa ja puoliso on elossa, tulee perukirjaan lisätä lesken varat. Puolison kanssa yhteisesti otetuista veloista ja varoista ja puolisoiden osuudesta niihin tulee myös mainita. Lisäksi merkinnät mahdollisista ennakkoperinnöistä,
33 33 lahjoista ja henkivakuutuksista tulee löytyä perukirjasta. (Perintökaari luku 20, 4.) Tämä osa perukirjasta on varsinaista sisältöosuutta. Vainajan kiinteästä ja irtaimesta omaisuudesta, esimerkiksi kiinteistöstä, tulee hankkia tarvittavat saantokirjat ja rekisteritiedot, esimerkiksi lainhuuto- sekä rasitustodistus. (Aarnio, Kangas, Puronen, Räbinä 2011, 4) Perukirjasta tulee löytyä lisäksi merkintä siitä, että uskotut miehet todistavat merkinneensä tehtyyn perukirjaan kaiken oikein ja arvioineet kuolinpesän varallisuuden parhaan ymmärryksensä mukaisesti. (Perintökaari luku 20, 6 ) Tämä osuus on perukirjan kolmas elementti, eli uskottujen miesten vakuutus. Perukirjaan lisätään liitteiksi vainajan sukuselvitys ja muut mahdolliset asiakirjat, jotka ovat välttämättömiä omaisuussuhteiden selvittämiseksi. Tällaisia ovat esimerkiksi avioehtosopimus tai testamentti. (Perintökaari luku 20, 5.) Perukirjan tulee allekirjoittaa uskotut miehet, sekä pesän luovuttaja. Valmis perukirja toimitetaan kuukauden kuluessa sen paikkakunnan verovirastoon, joka oli vainajan kotipaikka tämän kuollessa. (Linnainmaa 2002, 82.) Hyvän perunkirjoitustavan mukaan kappaleet perukirjasta toimitetaan veroviraston lisäksi myös kaikille pesän osakkaille. Mikäli joku kuolinpesän osakkaista on alaikäinen tai edunvalvonnanalainen, tulee jäljennös perukirjasta toimittaa myös paikalliselle maistraatille. (Aarnio, Kangas, Puronen, Räbinä 2011, ) Perukirjaa ei voi osituksen ja perinnönjaon tapaan moittia. Mikäli joku pesän osakkaista on tyytymätön perunkirjoitukseen, tulee hänen omatoimisesti toimituttaa kokonaan uuden perunkirjoituksen. Uusi peruskirja tulee toimittaa verovirastolle kuten edellinenkin. (Aarnio, Kangas, Puronen, Räbinä 2011, 145) 5.3 Lisäperunkirja Mikäli perunkirjoituksen jälkeen käy ilmi, että vainajalla on velkoja tai varoja, joita ei ole kirjattu jo tehtyyn perukirjaan, tulee tehdä lisäperukirja. Lisäperukirjan laatiminen ei eroa mitenkään alkuperäisen perukirjan laatimisesta. Valmis lisäpe-